Hei, olen Sid Roth.
Tervetuloa maailmaani, joka on luonnollisesti yliluonnollinen.
Haluaisitko oppia kirkkoisiltä muinaisia salaisuuksia -
ja selvittää elämäsi tarkoituksen omasta elämän kirjastasi?
Sid Roth on tutkinut yliluonnollista jo yli 40 vuotta.
Liity Sidin seuraan Yliluonnollista-ohjelmaan.
Seurassani on Joe Joe Dawson.
Ovatko kaikki texasilaiset samanlaisia kuin sinä?
Valitettavasti eivät, mutta yritän saada heidät muuttumaan. ―Varmasti.
Joe Joe kasvatettiin baptistiksi, mutta kun hän oli 20-vuotias, -
hänen elämässään tapahtui suuri muutos. Mikä se oli?
Menin Hengellä täytettyyn seurakuntaan -
päästäkseni sen softball-joukkueeseen.
Minun piti käydä kolmessa herätyskokouksessa peräkkäin.
Evankelista kysyi: "Kuka haluaa täyttyä Hengellä ja puhua kielillä?"
Pakenitko takaovesta? ―En, koska halusin pelata softballia.
Minun oli pakko jäädä. Kaikki muut ryntäsivät eteen.
En halunnut vaikuttaa oudolta, joten menin myös eteen.
Hän kysyi taas helluntaipaatoksella: "Haluatko täyttyä Pyhällä Hengellä -
ja puhua kielillä?" Vastasin: "En tiedä, mistä puhut. Olen baptisti."
"Haluatko enemmän Jumalaa?" "Kyllä." Niin hän laski kätensä ylleni.
Mitään ei tapahtunut, mutta seuraavana päivänä,-
kun olin töissä autokaupassa, Pyhä Henki laskeutui minuun.
Aloin puhua kielillä ja sulkeuduin autoon kahdeksi tunniksi.
Oli kuuma kesä, ja hiki vain valui, -
mutta en voinut lopettaa. ―Pelottiko sinua?
Vähän. Opinhan yhtäkkiä puhumaan uutta kieltä kuin olisin kaksikielinen.
Tunsin kuitenkin Jumalan voiman ja tiesin, että oli jotain enemmän.
Tämä on tärkein sanoma, jonka Jumala on sinulle näyttänyt.
Sydämesi palaa sille, että jokainen, myös te katsojat, ymmärtää tämän.
Muuttihan se Joe Joen elämän, ajattelutavan, -
avioliiton, liiketoiminnan ja terveydentilan täysin.
Aivan kaikki hänen elämässään muuttui, aivan kuten Raamattu sanoo.
Mille sydämesi palaa? ―Jumalan valtakunnalle.
En ymmärtänyt Jumalan valtakuntaa ja kristinuskoa täysin.
Luin Raamattua ymmärtämättä sitä kunnolla ja kysyin Jumalalta, -
miten minun pitäisi suhtautua Raamatun profeetallisiin sanomiin.
Yhtäkkiä aloin ymmärtää Raamattua Jumalan valtakunnan näkökulmasta.
Olin yrittänyt ymmärtää Raamattua ja saarnoja luonnollisella mielelläni, -
mutta Jumala on yliluonnollinen.
Jumala alkoi opettaa minulle Raamattua Valtakunnan kautta.
Yliluonnollisen elämän pitäisi olla meille normaalia, -
ja meidän pitäisi tehdä mahdottomasta mahdollista.
Toimit pastorina, ja sinulla on seurakunta.
Voiko jokainen ohjelman katsoja ja seurakuntasi jäsen tehdä sitä, -
mitä sinäkin teet? ―Kyllä. Viime aikoina olen huomannut, -
että seurakuntamme on kasvanut hengellisesti, koska opetamme -
Jumalan valtakunnan ajattelutapaa. Olemme saaneet lisää ilmoitusta, -
eikä se koske vain meitä, vaan kaikkialla USA:ssa ja maailmassa -
aletaan ymmärtää Valtakunnan ajattelua ja sopeutua siihen.
Seurakunnan on alettava ajatella Jumalan valtakuntaa -
ja soveltaa profeetallisia sanoja -
elämäämme, kaupunkeihimme, avioliittoihimme ja yrityksiimme.
Haluan saada teidät kateellisiksi. Kerro yliluonnollisista kokemuksistasi.
Pari viikkoa sitten valmistauduin kävelemään kirkkorakennukseemme.
Näin, että kaksi enkeliä kaatoi sinne ruukullisen öljyä.
Herra sanoi: "Rukoile ja valmistaudu yliluonnolliseen".
Seuraavalla viikolla ehdin ottaa kolme askelta kirkon eteisessä.
Menen sinne aina aamukuudelta, mutta Herra sanoi: "Minä odotan."
Katsoin kelloani ja sanoin: "Mutta enhän minä ole myöhässä".
Menin sisään ja rukoilin 20 minuuttia. Sitten näin viisi pitkästynyttä enkeliä.
Kysyin Herralta, miksi enkelit näyttivät pitkästyneiltä.
Herra sanoi, että ihmiset olivat rukoilleet vuosia herätystä -
ja Hengen vuodatusta ja pyytäneet apua.
Apu oli lähetetty, mutta he eivät käyttäneet sitä.
Kysyin, mitä enkeleitä he olivat. He olivat läpimurron enkeleitä -
valmiina lähtemään liikkeelle, liikkumaan ja toimimaan.
Heidät oli luotu sitä varten.
Jumala sanoi sinulle jotain siitä, mitä on tulossa. Mitä kuulit?
Seuraavana päivänä pääsin juuri sisään, kun Jumala sanoi: -
"Suurempaa on tulossa."
Pudotin kaiken käsistäni ja juoksin kirkkosaliin rukoilemaan.
Herra puhui siitä, että jotain suurempaa on tulossa.
Se koskee omaa elämäämme, seurakuntiamme ja yrityksiämme.
Jotain suurempaa on tulossa kaikkeen, mitä elämässämme on.
Miksi Valtakunnan ajattelutapa on tärkeä?
Koska ihmisiä rajoittaa ainoastaan heidän ajattelutapansa.
Jumalalla ei ole rajoitteita, mutta ihmisten ajattelutapa rajoittaa heitä.
Sano tämä, koska se tuli taivaasta: -
"Elämääni on tulossa jotain suurempaa."
"Avioliittooni ja suhteeseeni lapsiini on tulossa jotain suurempaa."
"Raha-asioihini on tulossa jotain enemmän."
"Terveydentilaani on tulossa jotain lisää." Siinä on Jumalan läsnäolo.
Kyllä. Tein juuri näin. Menin sisään ja huusin täyttä kurkkua: -
"Julistan heti tuoreeltaan, että jotain suurempaa on tulossa."
"Vaellukseeni Herran kanssa on tulossa jotain suurempaa."
"Avioliittooni ja lasteni elämään on tulossa jotain suurempaa."
"Seurakuntamme raha-asioihin ja omiin liiketoimiini tulee jotain lisää."
Ja heti kun sanoin niin, asia toisensa perään alkoi tapahtua.
Joka ikisessä julistuksessa, jonka sanoin, -
asioille tapahtui jotain, koska mikään ei rajoita minua.
Jumalan valtakunta on rajoittamaton, joten miksi rajoittaisimme Jumalaa?
Ota tämä sana vastaan Valtakunnan ajattelutavalla: "Enemmän on tulossa -
kaikkeen, mihin tartut ja mihin olet kutsuttu."
Muuten, suurempi kirkkaus, josta Raamatussa puhutaan, -
on tulossa hänen seurakuntaansa. Kerro, mitä on tekeillä.
Pari kuukautta sitten tuntui siltä kuin kirkossa olisi sumupilvi.
Kun seuraavalla viikolla aloin saarnata, -
näytti siltä kuin kirkkauden peitto olisi laskeutunut seurakunnan ylle.
Jumalanpalveluksen jatkuessa se muuttui aina vain raskaammaksi.
Kysyin Herralta, tulevatko asiat olemaan jatkossa aina näin.
Laskeutuuko seurakuntaan aina kirkkauden peitto?
Kaikkien pastorien mielestä seura- kunnassamme on jotain erityistä.
On hassua, että vierailijat istuvat yleensä takarivissä.
Kysyin heiltä, miksi, ja he sanoivat, etteivät päässeet pidemmälle.
Aloitamme rukouksella, mutta jo ennen jumalanpalveluksen alkua -
he saivat profetioita ja paranivat, ja Jumala näytti heille, -
kenelle heidän pitäisi kertoa evankeliumia.
Tämä tapahtuu heti, kun he astuvat ovesta sisään.
Ja yrittäjät saavat uusia ideoita suuremman kirkkauden ilmapiirissä.
Olen itse yrittäjä, ja seurakunnassa on paljon yrittäjiä.
Sanon heille, että jos he tarvitsevat ideoita, -
Jumala antaa niitä. Kokouksessa näkee, kun joku saa idean.
Käsken heitä kirjoittamaan ne ylös.
Näen, kun he ymmärtävät, mitä Herra sanoo heille.
Kerran sanoin liikeyritysten omistajille, -
että Jumala antaisi heille selvyyttä liiketoimintaidean suhteen, -
jonka puolesta he olivat ehkä rukoilleet ja paastonneet.
Sen päivän jälkeen kolme yrittäjää tuli kertomaan saaneensa vastauksen.
Entäpä pastorit? Tätä teidän on vaikea uskoa.
He livahtavat Joe Joen seurakunnan takariviin istumaan -
eivätkä kuuntele sanaakaan, mitä hän sanoo, -
vaan kirjoittavat ylös Jumalan ilmoituksia omia saarnojaan varten.
Eikö sinua haittaa, etteivät he lainkaan kuuntele sinua?
Minusta se on hienoa, koska tässä ei ole kyse minusta.
Tätä on Valtakunnan ajattelutapa, joka kaikkien pitäisi ymmärtää.
Tietyt evankelistat käyvät joskus herätyskokouksissamme.
He sanovat saavansa siellä Jumalalta saarnojensa aiheet, -
koska siellä taivas on auki, ja he saavat tuoretta ilmoitusta.
Kokouksemme eivät ole minulle viikon parasta hengellistä antia, -
vaan se, kun olen kaksin Herran kanssa. Opetan ihmisille, -
että sitä edistämällä he voivat saada suurempia kokemuksia kotonaan.
Opetan, miten he voivat kokea suurempaa kirkkautta kotonaan.
Olen tästä innoissani. Pyysin häntä erityisesti puhumaan tästä.
Monet haluaisivat tätä omiin rukoushetkiinsä, -
mutta eivät tiedä, miten se onnistuu, ja pyytävät häneltä apua.
Hän on opettanut tästä monille.
Jos he noudattavat ohjeitasi, saavatko he samoja tuloksia?
Täysin. Herra ei katso ihmiseen.
Nousen aikaisin aamulla. Mark. 1:35:n mukaan Jeesus nousi aikaisin -
ja meni rukoilemaan yksin. Jos se kelpasi Hänelle, se kelpaa minullekin.
Olen tehnyt niin joka päivä noin 25 vuoden ajan.
Kun menen sinne, Hän alkaa puhua, -
ja hienointa on, että kun laskemme elämämme alttarille, -
se on Herralle kuin tuoksu, jota Hän ei voi vastustaa.
Jos ihmiset viettäisivät Hänen kanssaan aikaa päivittäin, -
kaikki heidän elämänsä tulokset ja kohtaamiset muuttuisivat.
He näkevät uskomattomia ihmeitä.
Kerro naisesta, joka oli halvaantunut vyötäröstä alaspäin.
Saarnasin ystäväni seurakunnassa.
Olimme alttarilla, ja pari ihmistä oli antanut elämänsä Herralle.
Pastori kutsui minut eteen. Siellä oli nuori nainen, -
joka oli halvaantunut vyötäröstä alaspäin onnettomuuden vuoksi.
Hänen ei olisi pitänyt ikinä tuntea jalkojaan tai kyetä liikuttamaan niitä.
Pyhä Henki sanoi: "Älä vain laske käsiäsi hänen ylleen ja paranna, -
vaan opeta häntä."
Sanoin: "Sinulla ei kuulemma ole tuntoa jaloissasi."
"Tunto tulkoon jalkoihin Jeesuksen nimessä."
Hän sanoi: "Jalkani ovat tulessa!" "Se on Jeesuksen parantava voima."
Ihmiset hurrasivat. Sanoin: "Tässä ei ollut vielä kaikki."
"Liikuta jalkojasi Jeesuksen nimessä."
Hän liikutti niitä. Ihmiset alkoivat taas huutaa. Sanoin: -
"Ei Jeesus vain tuon takia mennyt ristille. Nouse ja kävele."
"Miten noilla koroilla edes voi kävellä? Tähän vaaditaan jo tosi ihmettä."
Pastori ja naisen kihlattu nostivat hänet, ja hän otti viisi isoa askelta.
Myöhemmin hän käveli kepin avulla. Kävin siellä taas vuoden kuluttua.
Mukanani ollut mies sanoi tuntevansa hänet. Sanoin, että hän oli parantunut.
Mies sanoi olleensa naisen lääkärien avustaja, ja he kaikki sanoivat, -
että hänen olisi mahdotonta koskaan tuntea mitään jaloissaan tai kävellä.
Sain myöhemmin kuvan, jossa hän tanssi häissään.
Tuo on mahtavaa. Arvatkaa, mikä on vielä hienompaa.
Se, että kaikki paranevat. Kerro siitä nopeasti.
Saarnasin ystäväni konferenssissa. Herra sanoi: "Haluan parantaa kaikki."
Sanoin: "Jumala parantaa kaikki. Aloitetaan sokeista ja kuuroista."
Eräs mies sanoi, että hänen vasen silmänsä oli sokea.
"Äläpä valehtele kirkossa", sanoin.
Rukoilimme, ja kohta hän jo luki Raamattua parempi silmä peitettynä.
Sitten tuli nainen, jonka toinen korva oli kuuro.
Hän sanoi, ettei hänen päässään ole mitään. "Niinkö ystäväsi sanoi?"
Vitsailin hänelle vähän. Hän peitti toimivan korvansa, -
ja puhuimme salin takaosassa normaalilla äänellä.
Tapahtui ihme, ja hän alkoi kuulla. Siitä alkoi herätys.
Istahdin takariviin, ja he ihmettelivät, mihin vieraileva puhuja katosi.
Se on minusta hienoa. Piiloudun aina kokouksen lopuksi takariviin.
Näin ihmiset saavat itse rukoilla toistensa puolesta, ja he paranevat.
Haluaisitteko toimia Valtakunnan kirkkaudessa niin kuin Joe Joe -
tai jopa enemmän? Se on mahdollista!
Se alkaa yhdestä asiasta, josta puhumme kohta.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Joe Joe sanoo, ettei yksinkertaisesti voi ymmärtää, -
miten ihmiset voivat olla nykyisin niin täynnä turhautumista ja pelkoa, -
koska hän on kuullut, mitä Herra sanoo.
Mitä Herra sanoo, Joe Joe? Sanotaan asiat niin kuin ne ovat.
Monet ihmiset vaeltavat täynnä turhautumista ja pelkoa.
Herra on sanonut minulle ainakin neljästi viimeisen vuoden aikana: -
"Teen kulissien takana enemmän kuin osaat koskaan kuvitella."
Innostuin siitä, koska uutisissa puhutaan niin paljon sellaista, -
mikä saa ihmiset pelokkaiksi ja turhautuneiksi.
Herra rohkaisee minua rukoushetkissäni niin paljon, -
että olen täynnä intoa ja iloa.
Eri paikoissa käydessäni näen, että ihmisiä pelottaa.
He elävät luonnollisesta ajattelutavasta käsin, -
mutta Herra ei puhu mitään niistä asioista, joista he puhuvat.
Hän sanoo, että tulee tekemään aina vain suurempia asioita.
Hän tekee kulissien takana enemmän kuin kukaan meistä osaa kuvitella -
omassa maassamme, meidän elämässämme ja koko maailmassa.
Sano ihmisille juuri tuo, minkä äsken sanoit, -
mutta tee se niin, että se puhuu juuri heidän elämäänsä.
Kun käyt läpi erilaisia tilanteita ja olosuhteita, ja pelko hiipii mieleesi, -
keskityt vain luonnolliseen puoleen.
Lopeta ja muista, että Jumalamme on yliluonnollinen Jumala.
Evankeliumeissa kerrotaan, ihmiselle mahdottomat asiat -
ovat Jumalalle mahdollisia ja jopa helppoja.
Näin minä teen ja toivon, että sinäkin alat tehdä: -
Jos sinulle tapahtuu jotain, ajattele, että se tapahtuukin sinun vuoksesi.
Paholainen haluaa aina ryöstää jotain. Asiat tapahtuvat sinulle syystä.
Ymmärrä, että saat niiden takia jotain suurempaa.
Jos kohtaat vastoinkäymisiä, kysy: "Herra, mitä oikeasti teet?"
Jos sinulle sanotaan ikävästi, kysy: "Jumala, miksi hän todella teki niin?"
Jumala puhuu sinulle jotain yliluonnollista, -
missä ei ole luonnollisesti ajatellen järkeä, -
ja se saa sinut muuttamaan tapaasi ajatella ja katsoa kaikkea.
Puhut Jumalan valtakunnan voimasta. Mistä tuo voima oikein tulee?
Sinä toimit Valtakunnan voimassa. Miten mekin voimme toimia siinä?
Se tulee Herralta. Rakastan jaetta Ef. 6:10: -
"Lopuksi, vahvistukaa Herrassa ja hänen väkevyytensä voimassa."
Jumalan räjähtävän voiman tulee toimia ensin meissä.
Sen jälkeen Hän haluaa käyttää sitä meidän kauttamme.
Luuk. 10:19 "Katso, minä olen antanut teille vallan..."
Useimmat eivät käytä tätä valtaa, -
koska eivät ymmärrä olevansa korkeimman Jumalan poikia ja tyttäriä.
Tiedän, että olen Jumalan lapsi ja mihin Hän on minut kutsunut.
Aion vaeltaa tuossa voimassa jokaisena elämäni päivänä.
Sanoit, että jakeessa Matt. 6:6 puhutaan salaisesta paikasta.
Kerro vähän omasta salaisesta paikastasi.
Minusta se on koko Raamatun henkilökohtaisin jae.
"Vaan sinä, kun rukoilet, mene kammioosi ja sulje ovesi -
ja rukoile Isääsi, joka on salassa..."
Kehotus on tarkoitettu henkilökohtaisesti jokaiselle.
Jumalasuhteemme perustuu siihen, miten paljon me siihen panostamme.
Jumala haluaa aikaamme enemmän kuin me haluamme Hänen aikaansa.
Rukoilen odottavalla mielellä.
Odotan sitä innolla. En ole aamu- tai iltaihminen, olen vain aina innoissani.
Vaimoni sanoo, että minulla on tapana hiljentyä melko äänekkäästi.
Sanon Jumalalle: "Kerro minulle tänään mitä vain ikinä haluat!"
"Olen valmis! En malta odottaa, mitä sanot, Herra."
Jumala ei ikinä jätä väliin päivittäistä tapaamista kanssasi.
Muista, että maailmankaikkeuden Kuningas haluaa tavata sinut.
En rukoillessani etsi vastausta, vaan etsin Hänen kasvojaan.
Samalla Hän laskee siunaavan kätensä ylleni -
ja alkaa vain pudotella asioita eteeni.
En pyydä asioita, vaan Hän antaa ideoita ja näkyjä työhöni.
Siksi menestymme kaikessa, mihin meidät on kutsuttu.
Jokainen meistä ymmärtää, mitä positiivinen ajattelu on, -
mutta on olemassa myös Jumalan valtakunnan positiivista ajattelua.
Miksi se on niin tärkeä asia? ―Pohdin, miltä taivaassa näyttää.
Siellä ei taatusti ole kielteisyyttä eikä tekosyitä, -
joten miksi meillä pitäisi olla niitä maan päällä?
Raamattukin kehottaa etsimään ensin Jumalan valtakuntaa.
Kun teen niin, innostun valtavasti, kuten jakeessa Matt. 6:10 sanotaan: -
"Tulkoon sinun valtakuntasi."
En halua jäädä mistään paitsi, joten tavoittelen aina myönteisyyttä.
Fil. 4:8 kehottaa ajattelemaan sitä, mikä on hyvää ja kiitettävää.
Niinpä keskityn siihen, miten kaikki elämässäni voi mennä oikein.
En mieti, mitä tapahtuu, jos Jumala ei autakaan. Hän ei ole ikinä pettänyt.
Ajattelen aina, että Hän tulee apuun ja tekee sen ihmeellisellä tavalla.
Snl. 23:7 on sinulle tärkeä jae, joka on määrittänyt elämäsi suuntaa.
Englanniksi siinä sanotaan, että mies on sitä, mitä sydämessään ajattelee.
Raamattu kertoo, että kuningas Daavid rohkaisi itseään päivittäin.
Sanon itselleni joka aamu herättyäni: "Joe Joe, tämä on siunattu päivä."
Sitten alan julistaa asioita itselleni, koska uskon, -
että Jumala siunaa minua joka päivä -
hengellisesti, fyysisesti ja taloudellisesti.
Sanon myös: "Herra, anna minun siunata jotakuta varoillani tänään."
Ajattelen aina, että tästä tulee elämäni paras päivä.
Mitä sanoisit ihmiselle, joka haluaa löytää elämänsä tarkoituksen?
Löydä salainen paikkasi Jumalan kanssa.
Elämässäni oli aika, jolloin etsin tarkoitustani enkä löytänyt sitä.
Kun vain lakkasin etsimästä ja keskityin pelkästään Herraan, -
löysin kaiken sen, mitä etsin.
Näin sinunkin tulee tehdä. Löydät elämäsi tarkoituksen, -
kun opit tuntemaan Jumalan omasta kokemuksesta.
Toista tämä rukous ääneen perässäni: -
"Rakas Jumala, olen syntinen."
"Olen siitä todella pahoillani."
"Uskon, että Jeesus kuoli syntieni tähden, -
ja Hänen verensä vuoksi elämäni taulu on pyyhitty puhtaaksi."
"Ja nyt kun olen puhdas, -
olen sopiva siihen, että Jumala, maailmankaikkeuden Luoja, -
tulee asumaan sisimpääni."
"Jeesus, tule sisälleni."
"Ole minun Herrani ja Pelastajani. Aamen."
Maailma erottelee ihmiset eri ryhmiin ja katsoo asioita kapeasta kulmasta.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia siitä, -
miksi tämä yhteys on tärkeää, jotta ihmiset saisivat tuntea Jumalan.
Tulet ymmärtämään Israelia, seurakunnan juutalaisia juuria -
ja sitä, miten koko maailma saa ennennäkemättömän siunauksen.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Yliluonnollisuudella ei ole rajoja, -
ja nyt voit saada yliluonnollisen läpimurron missä ja milloin vain.
ISN:n avulla voit katsoa live-ohjelmia viikon jokaisena päivänä -
suoraan mobiililaitteellasi tai älytelevisiostasi.
Voin katsoa lempiohjelmiani koska vain! ―Treenini vievät äärirajoille, -
samoin ISN-podcastit. ―Lataa ilmainen ISN-sovellus tänään.
Ensi viikolla ohjelmassa: -
Jumala on liian suuri mahtuakseen päähäsi.
Hänellä on sinulle uusia ideoita, ajatuksia ja tehtäviä.
Olen Cindy McGill. Liity seuraani ensi viikon Yliluonnollista-ohjelmaan -
ja valmistaudu saamaan uusia tehtäviä Jumalalta.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki